У складу са чланом 44. Закона о инспекцијском надзору (''Службени гласник РС'', број: 36/15, 44/18 – др. закон и 95/18 ), Секретаријат за инспекцијске послове Градске управе града Кикинде, Одсек за инспекцијске послове, грађевинска инспекција, Комисији за координацију инспекцијског надзора над пословима из изворне надлежности града Кикинде, доставља:

**ГОДИШЊИ ИЗВЕШТАЈ О РАДУ**

**ГРАЂЕВИНСКЕ ИНСПЕКЦИЈЕ ГРАДСКЕ УПРАВЕ ГРАДА КИКИНДЕ**

**ЗА 2018. ГОДИНУ**

**Општи подаци:**

**Број инспектора:** 2

**Закони и правилници по којима поступа грађевинска инспекција:**

- Закон о планирању и изградњи „Сл.гласник РС“ бр.72/2009, 81/2009-испр.,64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014 , 145/2015 и 83/2018);

- Закон о становању и одржавању зграда ("Сл. гласник РС", бр. 104/16);   
 - Закон о инспекцијском надзору („Сл. гласник РС”, бр. 36/15, 44/2018-др.закон и 95/2018);

- Закон о озакоњењу објеката („Сл. гласник РС”, бр. 96/15 и 83/2018);

- Закон о културним добрима („Сл.гласник РС“, бр. 71/94,52/2011/ др.закон и 99/11 др.закон);

- Правилник о поступку доношења и садржини програма уклањања објеката („ Сл. гласник РС“, бр. 27/15),   
 - Правилник о начину затварања и обележавању затвореног градилишта („ Сл.гласник РС “, бр. 22/15),

- Правилник о класификацији објеката („Сл.гласник РС “, бр.22/15),

- Правилник о објектима на које се не примењују поједине одредбе Закона о планирању и изградњи („Сл.гласник РС“, бр. 85/15),

- Правилник о изгледу, садржини и месту постављања градилишне табле („Сл.гласник РС “, бр. 22/15).

**Одлуке Скупштине града Кикинде:**

- Одлука о подизању и одржавању споменика ( „Сл.лист општине Кикинда“ бр. 23/14 и 14/15 и „Сл.лист града Кикинда“ бр. 12/17 – др. одлука),

- Одлука о општим правилима кућног реда у стамбеним и стамбено-пословним зградама ("Сл. лист града Кикинда", бр. 6/17),

- Одлука о условима и мерама које је потребно спровести и обезбедити у току уклањања објекта ("Сл. лист општине Кикинда", бр. 21/10).

Предмет инспекцијског надзора грађевинске инспекције су сви изграђени и објекти у изградњи (помоћни, економски, зграде итд.) дефинисани у Закону о планирању и изградњи, као и објеката чија је градња у току (градилишта).

Инспекцијски надзор грађевинске инспекције вршен је на територији града Кикинде што обухвата град Кикинду и насељена места: Мокрин, Иђош, Сајан, Банатска Топола, Башаид, Наково, Банатско Велико Село, Нови Козарци, Руско Село.

Инспекцијски надзор свих привредних субјеката вршен је током целе године, а приликом вршења редовног инспекцијског надзора, инспектор је обавештавао надзираног субјекта у складу са чл.17. Закона о инспекцијском надзору.

Због повећаног обима посла узрокованог пописивањем нелегално изграђених објеката вршен је једнако теренски и канцеларијски инспекцијски надзор. За потребе теренског надзора вршено је истраживање сателитских снимака и положаја објекта на парцелама, као и идентификација власника објеката и парцела.

Послове пописивања објеката обављани су уз помоћ других инспекција у оквиру Секретаријата за инспекцијске послове и Секретаријата за стамбено-комуналне послове, урбанизам и привреду.

Грађевинска инспекција је према Закону о планирању и изградњи, члан 175, став 6: пружала стручну помоћ у вршењу поверених послова у области инспекцијског надзора и давала стручна објашњења, предузимала превентивне мере, укључујући обавештавање субјекта инспекцијског надзора у вези са обавезама из прописа, указивала субјекту инспекцијског надзора на могуће забрањене, односно штетне последице његовог понашања, опомињала субјекта инспекцијског надзора на потребу отклањања узрока незаконитости које могу настати у будућности.

Инспекцијски надзор над нерегистрованим субјектима вршен је и када није предвиђен планом инспекцијског надзора, и предузимане су друге мере превиђене чл. 33. Закона о инспекцијском надзору и другим прописима.

У току 2018. године грађевинска инспекција је донела:

1. Решења о рушењу објеката у поступку озакоњења објеката – издато **8731** решења;
2. Решења о забрани коришћења објеката због угрожавања безбедности корисника и других лица и имовине – издато **13** решења;
3. Решења о санацији и отклањању неправилности објеката – издата **2** решења;
4. Решења о обустави бесправне градње објеката – издато **1** решење;
5. Пријава за покретање поступка због привредног преступа – **1** комад;
6. Поступање по пријавама радова у поступку примене Закона о планирању и изградњи – **18** контрола темеља и конструкције објекта у изградњи;
7. Записници, дописи и обавештења странкама – **92** комада:
8. Изласци на терен у Кикинди и МЗ по пријавама странака – **153** излазака;
9. Извршење решења о уклањању објеката по члану 171. Закона о планирању и изградњи – **2** извршења;
10. Грађевинска инспекција је у 2018. години у више наврата присуствовала семинару који је организовала СКГО, у циљу стручног усавршавања.
11. Осим послова из своје надлежности, грађевинска инспекција је обављала и друге послове по налогу градоначелника, начелника и секретара Секретаријата.
12. У складу са чланом 10. Закона о инспекцијском надзору, грађевинска инспекција је сачинила План рада за 2019. годину, који је у предлогу достављен Комисији за координацију инспекцијског надзора над пословима из изворне надлежности града Кикинде и Министарству грађевинарства, саобраћаја и инфраструктуре, Сектор за инспекцијски надзор, Републичка грађевинска инспекција, и након добијања сагласности, објављен на сајту Градске управе града Кикинде.

**Грађевински** **инспектори**

**Данијела Бројчин**

**Мирослав Турудија**